Vladimir Majakovski

Vladimir Vladimirovitš Majakovski (); 19. heinäkuuta (J: 7. heinäkuuta) 1893 Baghdati, Georgia, Venäjän keisarikunta – 14. huhtikuuta 1930 Moskova, Neuvostoliitto) oli venäläinen ja neuvostoliittolainen runoilija sekä futurismin runouden merkkihenkilö.

Majakovski oli tulisieluinen vallankumousrunoilija, taidemaalari, graafikko ja kuvittaja, joka nousi bolševikkien valtaannousun symboliksi. Myös maailmanlyriikassa hän on huomattava nimi poliittisen ja kantaa ottavan runouden saralla. Majakovskin tunnetuimpia teoksia on runoelma Pilvi housuissa. Hänen teoksiaan on suomentanut Arvo Turtiainen.

Nuoruus
Majakovski tempautui nuoruudessaan mukaan kumoukselliseen liikkeeseen, jolla oli vahva kannatus hänen kotikaupungissaan Bahgdatissa Georgiassa. Vuonna 1906 hän muutti Moskovaan, jossa hänestä tuli taideakatemian oppilas. Vuonna 1908 hän liittyi sosiaalidemokraattiseen puolueeseen. Kumouksellisen toiminnan takia hänet vangittiin kolme kertaa ja hän oli eristyssellissä yhteensä 11 kuukautta. Tuon ajan hän käytti marxilaisuuden opiskeluun ja venäläisen kirjallisuuden lukemiseen.

Vapauduttaan hän tutustui runoilija David Burljukiniin, joka johdatti hänet futuristiseen aatteeseen. He muodostivat aluksi niin sanottuun kubofuturistisen ryhmään. He halusivat murskata porvarillisen taiteen vakiintuneet normit ja vihasivat muutoinkin porvaristoa. Silti vain Majakovski oli selvästi sosialismin kannattaja.

Varhaisessa runoudessaan Majakovskilla on selvä futurismin leima. Niissä on niin paljon sanallisia kuvakasaumia, että sanoman ydintä on vaikea löytää.

Mukana vallankumouksessa
Vuosina 1915–1919 Majakovski asui Pietarissa ja eli täysin rinnoin mukana lokakuun vallankumouksessa. Hänestä tuli kumouksen johtava runoilija, “kumouksen rumpu” ja tapahtuma oli hänelle hyvin henkilökohtainen. Hän kirjasi sen tunnelmia moniin teoksiinsa, kuten näytelmään Mysterio Buffo (1918). Sen jälkeen Majakovski muun muassa tekstitti propagandasarjakuvia ja toimi myös aktiivisesti kirjallisissa yhdistyksissä. Ennen kaikkea hän tuolloinkin oli vallankumouksen julistaja ja agitaattori. Näinäkin vuosina hän tuotti paljon runoutta.

Ulkomaanmatkat ja ristiriidat
Vuosina 1922–1929 Majakovski matkaili runsaasti ulkomailla. Neuvostovaltion kymmenvuotisjuhlaa vuonna 1927 hän julisti runoelmalla Hyvin! (Horosho, 1927), joka edelleen oli täynnä optimismia ja pikkuporvarillisuuden kritiikkiä. Useissa tämän ajan näytelmissään nämä näkemykset olivat kärjekkäimmillään. Kritiikin kärki kohdistui vallankumouksen virheisiin, omanvoitonpyyntiin, keikailuun ja hengettömään virkavaltaisuuteen. Näissä näytelmissä on selvä Nikolai Gogolin perinteen jatkumo.

Futuristinen taideryhmä hajosi vähitellen. Vielä vuonna 1928 Majakovski kokosi uuden ryhmän, mutta huonolla menestyksellä. Majakovski joutui 1920-luvun lopussa ristiriitoihin myös proletaarikirjailijoiden kanssa. Majakovskin särmikäs persoona oli liikaa monille muille. Sekä henkilökohtaisen elämän, että politiikan ristiriidat olivat ilmeisesti syynä Majakovskin itsemurhaan huhtikuussa 1930.

Tohtori Živagon kirjoittaja Boris Pasternak piti Majakovskia ainoana kirjailijaystävänään. Majakovski ei koskaan harkinnut kommunistipuolueeseen liittymistä, vaikka 1920-luvun alussa lukuisat muut taiteilija-älymystön ja vallankumoussukupolven edustajat näin tekivät. Majakovski teki itsemurhan vuonna 1930.


 Kuvia Majakovskista 

 Majakovskin piirustuksia ja grafiikkaa 

 Suomennetut teokset 

 Kenenä olla? (1939)
 Vladimir Iljitš Lenin (1947)
 Miksi aion (1955)
 Mikä on hyvää ja mikä on pahaa (1957)
 Pilvi housuissa ja muita runoja. Kuinka säkeitä valmistetaan (1959)
 Runoja ja runoelmia (1958)
 Sauna (1967)
 Vladimir Iljitš Lenin (1970)

 Eläinten kirja (1986)



Suomennoksia myös antologioissa 20 Neuvostoliiton runoilijaa ja Neuvostolyriikkaa 2.Petri Liukkonen, Vladimir Mayakovsky, Books and Writers. Viitattu 22.7.2008.

 Katso myös 
 Kulkukoiran kellari

 Lähteet 

 Kirjallisuutta 


 Aiheesta muualla 

 Vladimir Majakovski, Linkki maailman runouteen, Lahden kaupunginkirjasto. 
 Erkki Tuomioja, Ananasta ahmi, hotkaise pyy, loppusi porvari lähestyy, Viikon kirjavinkki kirjaan Bengt Jangfeldt, Med livet som insats. Berättelsen om Vladimir Majakovskij och hans krets, 2007.
 Timo Hämäläinen, Futuristirunoilijan kolme kuolemaa, kirja-arvostelu, Helsingin Sanomat 6.7.2008.
 Petri Liukkonen, Vladimir Mayakovsky, Books and Writers. 
 Neil Cornwell, Mayakovsky in America, BRLSI 17.5.2005.  
  Vladimir Mayakovsky, Bolshevik Poet, 1893-1930, Marxists Internet Archive: Art: Literature. 
 Vladimir Mayakovski, Encyclopedia of Soviet Writers. 
 Anni-Helena Leppälä: Vladimir Majakovski sanoitti vallankumouksen. Kansan uutiset 26.12.2008.

Luokka:Venäläiset runoilijat
Luokka:Neuvostoliittolaiset runoilijat
Luokka:Itsemurhan tehneet
Luokka:Venäläiset taidemaalarit
Luokka:Venäjän ja Neuvostoliiton avantgarde
Luokka:Vuonna 1893 syntyneet
Luokka:Vuonna 1930 kuolleet
Luokka:Futuristit
Luokka:Seulonnan keskeiset artikkelit